עונת 2012/2013 ב-NBA

עונת 2012/2013 היא העונה ה-67 של ליגת ה-NBA. האלופה בעונה זו הייתה מיאמי היט שגברה 3–4 בסדרת הגמר על סן אנטוניו ספרס. ההיט החזיקו במאזן הטוב ביותר גם בעונה הסדירה וכוכב הקבוצה, לברון ג'יימס, נבחר ל-MVP של העונה הסדירה ושל סדרת הגמר. בתחילת העונה עברה קבוצת "ניו ג'רזי נטס" לברוקלין שבניו יורק, ושינתה את שמה ל"ברוקלין נטס". דראפט 2012 נערך ב-28 ביוני 2012 באולם פרודנשאל סנטר שבניו ג'רזי. הקבוצה שהוגרלה לבחור ראשונה הייתה ניו אורלינס הורנטס והיא בחרה באנתוני דייוויס מאוניברסיטת קנטקי. גם הנבחר השני, מייקל קיד-גילכריסט (על ידי שארלוט בובקאטס), שיחק ולמד באוניברסיטת קנטקי וכך בפעם הראשונה שתי הבחירות הראשונות בדראפט הגיעו מאותה קבוצת מכללות. מאוניברסיטת קנטאקי הגיעו עוד ארבעה כדורסלנים שנבחרו בדראפט ושישה בסך הכל. דמיאן לילארד, שנבחר שישי על ידי פורטלנד טרייל בלייזרס, זכה בסיום העונה בפרס רוקי השנה, ובנוסף זכה בכל ששת פרסי רוקי החודש במערב. אירועי האולסטאר התקיימו בין ה-15 ל-17 בפברואר 2013 בטויוטה סנטר, אולמה הביתי של יוסטון רוקטס. במשחק האולסטאר, שהתקיים ב-17 בפברואר 2013 גברה קבוצת המערב על קבוצת המזרח בתוצאה 138–143. ל-MVP של המשחק נבחר כריס פול שקלע 20 נקודות ומסר 15 אסיסטים. מאמני הקבוצות, שכרגיל נבחרו כיוון שקבוצותיהם החזיקו במאזן הטוב ביותר באזור שלהם, היו אריק ספולסטרה (מיאמי היט, מזרח) וגרג פופוביץ' (סן אנטוניו ספרס, מערב). לחמישיית המזרח נבחרו לפתוח ראז'ון רונדו, דוויין וייד, לברון ג'יימס, כרמלו אנתוני וקווין גארנט. בפועל, ראז'ון רונדו שנפצע לא שיחק ובמקומו פתח כריס בוש שיועד בתחילה לפתוח על הספסל. ברוק לופז תפס את מקומו של בוש בסגל. בחמישיית המערב פתחו כריס פול, קובי ברייאנט, קווין דוראנט, בלייק גריפין ודווייט הווארד. נפצע ^- ראז'ון רונדו נעדר מהמשחק בשל פציעה. החליף ^- ברוק לופז החליף בסגל המזרח את ראז'ון רונדו. פתח ^- אריק ספולסטרה בחר להעלות את כריס בוש בחמישיית המזרח במקומו של רונדו. משחק הכוכבים העולים ("Rising Stars Challenge") - במשחק בו השתתפו רוקיז ושחקנים בעונתם השנייה ב-NBA שחולקו לשתי קבוצות, ניצחה "קבוצת צ'אק" את "קבוצת שאק" בתוצאה 135–163. תחרות השלשות - זכה קיירי אירווינג מקליבלנד קאבלירס, שהתמודד בגמר מול מאט בונר מסן אנטוניו ספרס. תחרות ההטבעות - זכה טרנס רוס מטורונטו ראפטורס שהתמודד בגמר מול ג'רמי אוואנס מיוטה ג'אז. אתגר הכישורים - זכה דמיאן לילארד מפורטלנד טרייל בלייזרס. תחרות השוטינג סטארס - ניצחה "קבוצת בוש" שכללה את כריס בוש, דומיניק וילקינס וסוין קאש. בוש וילקינס וקאש נצחו בתחרות השוטינג סטארס שלוש פעמים רצוף באירועי האולסטאר של 2013, 2014, ו-2015. ‏*כוכבית מסמנת קבוצה שסיימה ראשונה בבית שלה. MVP של העונה הסדירה - לברון ג'יימס, מיאמי היט שחקן ההגנה של העונה - מארק גאסול, ממפיס גריזליס רוקי העונה - דמיאן לילארד, פורטלנד טרייל בלייזרס השחקן השישי של העונה - ג'יי. אר. סמית', ניו יורק ניקס השחקן המשתפר של העונה - פול ג'ורג', אינדיאנה פייסרס מאמן העונה - ג'ורג' קארל, דנוור נאגטס מנהל העונה - מסאי יוג'ירי, דנוור נאגטס פרס הספורטיביות - ג'ייסון קיד, ניו יורק ניקס פרס האזרחות - קנת' פאריד, דנוור נאגטס פרס השחקן הקבוצתי - צ'אנסי בילאפס, לוס אנג'לס קליפרס חמישיות העונה חמישיות ההגנה חמישיות הרוקיז סגל האלופה, מיאמי היט: לברון ג'יימס, דוויין וייד, כריס בוש, ריי אלן, מריו צ'למרס, נוריס קול, שיין באטייה, יודוניס האסלם, כריס אנדרסן, מייק מילר, ג'ואל אנתוני, רשארד לואיס וג'יימס ג'ונס (ג'וואן הווארד וג'רוויס ורנאדו נכללו בסגל אך לא השתתפו בפלייאוף). מאמן ראשי: אריק ספולסטרה. מדיה וקבצים בנושא עונת 2012/2013 ב-NBA בוויקישיתוף אתר האינטרנט הרשמי של עונת 2012/2013 ב-NBA (באנגלית)